el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el en el el el el el el el it en el el en el en el el en en el el
Η 3η αγωνιστική ολοκληρώνεται απόψε (ξημερώματα Τρίτης) με τον αγώνα ανάμεσα στους Arizona Cardinals – Dallas Cowboys. Μια αγωνιστική η οποία είχε πολλές ανατροπές, υψηλά σκορ αλλά και αρκετό παρασκήνιο. Το NFL δεν μπορεί να μείνει ανεπηρέαστο από τα πολιτικά θέματα που απασχολούν τις Ηνωμένες Πολιτείες το τελευταίο διάστημα. Για τους συνομωσιολόγους το Σάββατο θα “τελείωνε” η ανθρώπινη ύπαρξη, μιας και με τις προφητείες η 23η Σεπτεμβρίου ήταν η σημαδιακή ημέρα για το τέλος της ανθρωπότητας. Εφόσον οι προφητείες δεν βγήκαν αληθινές ( ή απλά πήραν μια παράταση για το μέλλον), ανέλαβε δράση ο τρελός κόσμος του NFL.
Όλα ξεκίνησαν την Πέμπτη, όπου στο TNF οι San Francisco 49ers αντιμετώπιζαν τους Los Angeles Rams και όλοι μας περιμέναμε ένα κλειστό παιχνίδι. Φανταζόμασταν ότι οι δύο ομάδες θα μονομαχήσουν για το ποια θα κάνει τα περισσότερα λάθη. Διαψευστήκαμε όμως με εμφατικό τρόπο και οι Jared Goff (3 Tds – 292 γιάρδες), Τοdd Gurley (2 Tds – 113 γιάρδες) και Sammy Watkins (2 Tds – 106 γιάρδες) οδήγησαν στην νίκη τους Rams με σκορ 41-39 (ναι 80 πόντοι !) επί των 49ers. Από τους ηττημένους ξεχώρισαν οι Brian Hoyer (2 Tds – 332 γιάρδες) Carlos Hyde (2 Tds – 84 γιάρδες) και Pierre Garcon (142 γιάρδες). O Sean McVay φαίνεται ότι έχει αλλάξει πάρα πολλά στην επιθετική φιλοσοφία της ομάδας, και οι οπαδοί των Rams αρχίζουν πάλι να πιστεύουν στην ομάδα και τα Playoffs.
Το Σάββατο ο Donald Trump σε μία συγκέντρωση υποστήριξης ενός Ρεπουμπλικανού γερουσιαστή, ξέσπασε εναντίον των αθλητών. Η κόντρα έχει ξεσπάσει καιρό τώρα, αλλά μια μέρα μετά την απόφαση των Golden State Warriors να μην επισκεφθούν τον Λευκό Οίκο για να τιμηθούν ως Πρωταθλητές του ΝΒΑ από τον Πρόεδρο των Ηνωμένων Πολιτειών της Αμερικής και η ολοένα αυξανόμενη τάση των παικτών του NFL να γονατίζουν κατά τη διάρκεια του εθνικού ύμνου των ΗΠΑ εκνεύρισαν τον Αμερικανό πρόεδρο. Κατα την ομιλία του δήλωσε τα ακόλουθα:
Όλοι μας θυμόμαστε ότι ο Colin Kaepernick την προηγούμενη χρονιά ξεκίνησε την “επανάστασή” του για την προάσπιση των πολιτικών δικαιωμάτων στέλοντας μηνύματα ισότητας, αξιοκρατίας και ειρήνης. Ο αθλητής επέλεξε να γονατίζει κατά την ανάκρουση του εθνικού ύμνου, εκφράζοντας μ’ αυτόν τον τρόπο τη διαμαρτυρία του κατά της αστυνομικής βίας.
«Η προσέλευση στους αγώνες του NFL και η τηλεθέαση έχει πέσει πολύ. Ναι, βαρετοί αγώνες, αλλά πολλοί απέχουν γιατί αγαπούν τη χώρα μας. Η λίγκα πρέπει να στηρίξει τις ΗΠΑ», πρόσθεσε λίγη ώρα αργότερα ο Αμερικανός πρόεδρος.
Ο Roger Goodell δεν συμμερίστηκε καθόλου τις δηλώσεις του προέδρου Trump, και δήλωσε τα εξής:
«Το NFL και οι παίκτες του δινουν τον καλύτερο εαυτό τους για την δημιουργία μιας αίσθησης ενότητας στη χώρα και στον πολιτισμό μας. Δεν υπάρχει καλύτερο παράδειγμα από την εκπληκτική αντίδραση των ομάδων και των παικτών στις τρομερές φυσικές καταστροφές που βιώσαμε τον τελευταίο μήνα. Τα διχαστικά σχόλια όπως αυτά δείχνουν, δυστυχώς, μία έλλειψη σεβασμού στο NFL, το σπουδαίο παιχνίδι μας και όλους τους παίκτες μας, και μία αποτυχία να κατανοήσει την ισχυρή δυναμική για καλό που οι ομάδες μας και οι παίκτες αντιπροσωπεύουν για τις κοινότητές μας».
Ο ίδιος ο κομισσάριος πέρασε πολύ χρόνο με τους αθλητές, ακούγοντας τις απόψεις τους, το διήμερο που μας πέρασε. Αυτό που επισήμανε ήταν ότι όλοι τους ενδιαφέρονται για την λίγκα, αλλά χρειάζονται κατανόηση, μιας και και μέσα στα αποδυτήρια η ατμόσφαιρα είναι ηλεκτρισμένη.
Nα επισημάνουμε ότι πριν το 2009 κανένας αθλητής του NFL δεν βρισκόταν στο γήπεδο κατά την ανάκρουση του εθνικού ύμνου, αλλά όλοι τους βρισκόντουσαν στα αποδυτήρια. Οι ομάδες του NFL λοιπόν για να αυξήσουν τα έσοδά τους προχώρησαν σε αυτήν την πατριωτική κίνηση. Συγκεκριμέναι το υπουργείο άμυνας εχει προσφέρει το ποσό των $5.4 εκατομμυρίων στις ομάδες από το 2011 έως και το 2014, και άλλοι οργανισμοί όπως η Εθνική ασφάλεια προσέφεραν $6.7 εκατομμύρια από το 2013 έως και το 2015.
Αυτό ίσως είχε στο μυαλό του ο Mike Tomlin καθώς αποφάσισε η ομάδα του να παραμείνει στα αποδυτήρια στην ανάκρουση του Εθνικού ύμνου σε ένδειξη διαμαρτυρίας. Ο μοναδικός αθλητής που βρισκόταν στο γήπεδο ήταν ο Alejandro Villanueva, βετεράνος του στρατού ο οποίος έχει τρεις θητείες στο Αφγανιστάν.
Στο αγωνιστικό κομμάτι και πάλι, περνάμε στην Αγγλία και το παιχνίδι ανάμεσα στους Baltimore Ravens και τους Jacksonville Jaguars. Ήταν το πρώτο παιχνίδι σε Βρετανικό έδαφος, για το 2017, και η μεγάλη έκπληξη έγινε. Η άμυνα των “γηπεδούχων” Jaguars ισοπέδωσε τους Ravens, με το τελικό 44-7 να μην αφήνει περιθώρια αμφισβήτησης. Ο Blake Bortles σημείωσε τέσσερα TDs και 244 γιάρδες αλλά η άμυνα ήταν αυτή που έκλεψε τις εντυπώσεις, αφήνοντας μια αίσθηση ότι θα παρακολουθήσουμε μια διαφορετική και πιο ανεβασμένη ομάδα στην συνέχεια.
Στο Buffalo σημειώθηκε μια από τις εκπλήξεις της αγωνιστικής, μιας και οι Buffalo Bills επικράτησαν των Denver Broncos με σκορ 26-16. Ο Tyrod Taylor ηγήθηκε της επίθεσης με 2 TDs και 213 γιάρδες. Tο κομβικό σημείο του αγώνα ήταν όταν οι Denver Broncos ανάγκασαν τους Buffalo Bills να εκτελέσουν punt εφτά λεπτά πριν το τέλος του παιχνιδιού. Ο Von Miller πήγε πάνω στον πεσμένο Tyrod Taylor μετά την αποτυχημένη προσπάθεια του για πάσα, και ενω του έδωσε το χέρι του για να τον σηκώσει, το πήρε πίσω και έφυγε γελώντας. Το σκορ σε εκείνο το σημείο ήταν 23-16 και ο χρόνος που απέμενε ήταν αρκετός για ενα ακόμη σκοράρισμα των Broncos. Η αντιαθλητική συμπεριφορά του Von Miller όμως έδωσε την μπάλα στους Bills και κατάφεραν να πετύχουν ένα field goal τρία λεπτά πριν το τέλος. Το 26-16 ήταν και το τελικό σκορ.
Στο Detroit και στο παιχνίδι ανάμεσα στους Atlanta Falcons και τους Detroit Lions, ίσως τις πιο φορμαρισμένες ομάδες αυτή την χρονική περίοδο, συνέβει η φάση της χρονιάς. Με το σκορ στο 30-26 υπέρ των Falcons, που έμελλε να είναι και το τελικό, οι Lions είχαν την κατοχή τρεις γιάρδες πριν την endzone των Falcons, με 12 δευτερόλεπτα να απομένουν. O Matthew Stafford πάσαρε στον Golden Tate και ο ίδιος δεν κατάφερε να σκοράρει μιας και ο αγκώνας του ακούμπησε στο έδαφος έπειτα απο επαφή, με την μπάλα να βρίσκεται εκτός endzone.  Το TD δεν μέτρησε και τα δέκα δεύτερα που απέμεναν κύλησαν και το παιχνίδι έληξε χωρίς άλλο play εξαιτίας του παρακάτω κανόνα:
Rule 4, Section 7, Article 4: Replay review after two-minutes warning of either half. If a replay review after the two-minute warning of either half results in the on-field ruling being reversed and the correct ruling would not have stopped the game clock, then the officials will run 10 seconds off the game clock before permitting the ball to be put in play on the ready-for-play signal. The defense cannot decline the runoff, but either team can use a remaining timeout to prevent it.
Το παράδοξο όμως είναι ότι ο ίδιος αθλητής πριν 4 χρόνια, ακριβώς την ίδια ημέρα (25 Σεπτεμβρίου) με την φανέλα των Seahawks, απέναντι στους Green Bay Packers είχε ανάλογη εμπειρία σε ένα πιάσιμο μιας πάσας για TD. Σε εκείνη την φάση ο Tate είχε την μπάλα στην κατοχή του, και ενώ είχε ακουμπήσει το έδαφος στην endzone, ο αντίπαλος CB των Packers την άρπαξε από τα χέρια του, με τους διαιτητές να το καταλογίζουν ως interception. Οι Falcons έκαναν το 3-0 και οι Lions θα πρέπει να αναλογιστούν τι θα πρέπει να κάνουν να μην φτάνουν συνεχώς στα τελευταία λεπτά ώστε να διεκδικούν την νίκη.
Σπουδαίο παιχνίδι έγινε και στο Foxborough της Νεας Αγγλίας. Εκεί οι Houston Texans εκτός της επιβλητικής τους άμυνας, είχαν τον rookie QB Deshaun Watson σε καταπληκτική ημέρα (2 ΤDS – 301 γιάρδες) και έφτασαν 23 δεύτερα πριν την μεγαλύτερη έκπληξη, αν όχι της χρονιάς, σίγουρα της αγωνιστικής. Το σκηνικό γνώριμο για τον Tom Brady όπου ήθελε TD πάσα ώστε να οδηγήσει τους Patriots στην νίκη. Το σκορ ήταν 28-36 υπέρ των Texans και ο Brady βρήκε τον Brandin Cooks για 25 γιάρδες, με το 2-point conversion οδήγησε τους Patriots στο 38-36, σημειώνοντας ακόμη μια ανατροπή.
Στο Lincoln Financial Field ο Odell Beckham πέτυχε τα πρώτα του TD για το 2017 αλλά οι Giants γνώρισαν την ήττα. Σε ένα συναρπαστικό παιχνίδι, όπου στο τέταρτο δεκάλεπτο σημειώθηκαν οι 37 από τους 51 συνολικά πόντους, οι Eagles επικράτησαν με σκορ 27-24.  Το παιχνίδι κρίθηκε από ένα filed goal 61 γιαρδών από τον rookie kicker Jake Elliott στα τελευταία δευτερόλεπτα του αγώνα. Οι New York Giants έχουν ισάριθμες ήττες στα πρώτα τρια παιχνίδια, με τα playoffs να μοιάζουν δύσκολος στόχος.
Καταπληκτικό παιχνίδι πραγματοποιήθηκε στο Tennessee ανάμεσα στους γηπεδούχους Titans και τους Seattle Seahawks. Το σκορ στο ημίχρονο ήταν 7-9 υπερ των Seahawks, με τις άμυνες να έχουν πρωταγωνιστικό ρόλο στο γήπεδο. Στο δεύτερο ημίχρονο όμως άναψαν τα αίματα και το σκορ ξέφυγε…
Το τελικό 33-27 υπέρ των Titans αποδυκνύει ότι η ομάδα του Mike Mularkey θα αποτελέσει ένα από τα φαβορί για τη συνέχεια. O Marcus Mariota (2 TDS και 225 γιάρδες) κέρδισε τον Russel Wilson (4 TDS και 373 γιάρδες) και οι Titans έπειτα από την ήττα την πρώτη αγωνιστική βαδίζουν με σταθερά βήματα για την πρωτιά της AFC South.
Aκόμη μια έκπληξη ακούει στο όνομα του Case Keenum καθώς με 3 ΤDs και 369 γιάρδες οδήγησε τους Vikings στη νίκη απέναντι στους Tampa Bay Buccaneers. Ο Sam Bradford θα επιστρέψει απέναντι στους Detroit Lions, αλλα ο Keenum με τέτοιες εμφανίσεις ανεβάζει τις μετοχές του. Οι Bengals ήταν η μόνη ομάδα (πλην των Packers) την οποία δεν είχε “νικήσει” ο Aaron Rodgers, και χθες αν και πολύ δύσκολα τα κατάφερε. Οι Bengals έπαιζαν με την πλάτη στον τοίχο, καθώς πέραν του 0-2 ήταν η μόνη ομάδα που δεν είχε πετύχει TD τις δυο πρώτες αγωνιστικές. Τα κατάφεραν νωρίς στο παιχνίδι με πάσα του Dalton στον A.J Green, αλλά ο τελευταίος λόγος άνηκε στον Rodgers και στον Jordy Nelson (2 TDs). Τα πολλά penalty των Bengals κόστισαν στην ομάδα. Δύσκολη η συνέχεια για τους Bengals.
Για το SNF παιχνίδι οι Oakland Raiders ταξίδεψαν στην Washington για να αντιμετωπίσουν τους Redskins, στο ντέρμπι της αγωνιστικής. Οι αθλητές των Raiders παρέμειναν στην διαμαρτυρία και εκτός του Khalil Mack κανεις άλλος δεν απέδωσε τα ελάχιστα. Οι Redskins με κορυφαίους τους Kirk Cousins (3 Tds – 365 γιάρδες), Chris Thompson (1 Td) και Vernon Davis (1 Td) στην επίθεση και Jonathan Allen, Ryan Kerrigan και τον εκπληκτικό Preston Smith επικράτησαν άνετα με σκορ 27-10. Κακή βραδιά για τους Raiders, τρομερή ενέργεια από τους Redskins, με τις δύο ομάδες να βρίσκονται στο 2-1.
Previous Post Super Bowl LII: Προβλέψεις από τους συντάκτες του NFL Greece
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....